ഐഎഎസുകാര് സ്വന്തം നാട്ടിലേക്കു ചാടാന് നോക്കരുതെന്ന് സുപ്രീംകോടതി ന്യൂഡല്ഹി: സ്വന്തം സംസ്ഥാനങ്ങളില് മാത്രമേ ജോലി ചെയ്യൂ എന്ന് ഐഎഎസ് ഉദ്യോഗസ്ഥര് വാശി പിടിക്കരുതെന്ന് സുപ്രീംകോടതി. മലയാളി ഐഎഎസ് ഉദ്യോഗസ്ഥ എ. ഷൈനമോളെ ഹിമാചല് പ്രദേശ് കേഡറില് നിന്ന് കേരള കേഡറിലേക്ക് മാറ്റിയ ഹൈക്കോടതി ഉത്തരവിനെതിരേ കേന്ദ്ര സര്ക്കാര് നല്കിയ ഹര്ജിയില് വാദം കേള്ക്കവേയാണ് സുപ്രീംകോടതി ഈ നിരീക്ഷണം നടത്തിയത്. ഐഎഎസ് ഉദ്യോഗസ്ഥര് വളഞ്ഞ വഴികളിലൂടെ സ്വന്തം സംസ്ഥാനത്തേക്ക് കടക്കാനുള്ള നീക്കം ശരിയല്ല. അതേസമയം കേരളത്തില് ഐഎഎസ് ഉദ്യോഗസ്ഥരുടെ കടുത്ത ക്ഷാമം ഉണ്ടെന്ന വാദവും സുപ്രീംകോടതി തള്ളി. കേരളത്തില് മാത്രമല്ല മിക്ക സംസ്ഥാനങ്ങളിലും ഐഎഎസ് ഉദ്യോഗസ്ഥരുടെ ക്ഷാമം ഉണ്ടെന്ന് കോടതി വ്യക്തമാക്കി. ഷൈനമോള് തന്റെ സര്വീസ് കാലയളവില് നാല് വര്ഷം ഒഴികെ 2007 മുതല് കൂടുതലും കേരളത്തില് തന്നെയാണ് ജോലി ചെയ്തിട്ടുള്ളത്. 2018ല് ജസ്റ്റീസ് കുര്യന് ജോസഫിന്റെ അധ്യക്ഷതയിലുള്ള ബെഞ്ച് കേരളത്തിലെ ഡെപ്യൂട്ടേഷന് 2021 വരെ നീട്ടി. ഈ കാലാവധി അവസാനിക്കാനിരിക്കേയാണ് കേന്ദ്ര സര്ക്കാരിന്റെ ഹര്ജിയില് സുപ്രീംകോടതി വാദം കേട്ടത്. കേസില് വിധി പറയുന്നത് സുപ്രീംകോടതി മാറ്റി വച്ചു. ഷൈന മോളെ സംസ്ഥാന കേഡറിലേക്ക് മാറ്റുന്നതില് എതിര്പ്പില്ലെന്നാണ് കേരളത്തിന്റെ നിലപാട്.